Coba jelasin Teknologi 5G dari Mahathir bin Mohamad dalam bahasa melayu dong

Pada 18 April 2019, berucap pada majlis pelancaran 5G Malaysia di Kompleks Perbadanan Putrajaya, Mahathir yakin bahawa Malaysia mampu memanfaatkan teknologi 5G dalam tiga tahun akan datang. Beliau berkata Inilah di mana kerajaan menyasarkan untuk mewujudkan satu persekitaran yang kondusif untuk pertumbuhan dengan memastikan kesalinghubungan yang sentiasa ada, menerusi Pelan Gentian Optik dan Kesalinghubungan Negara (NFCP) dan menubuhkan Pasukan Petugas 5G Kebangsaan pada November 2018 untuk mengenal pasti potensi kegunaan 5G, membincangkan halangan untuk menggunakan teknologi baharu ini dan menyediakan idea dan penyelesaian untuk pelaksanaan 5G di dalam negara ini.

Pada 19 Januari 2020, menyampaikan ucapan pada perasmian Projek Demonstrasi 5G Malaysia di Pusat Konvensyen Antarabangsa Langkawi (LICC), Mahathir berkata 5G bakal menjadi komponen penting kepada Malaysia dalam mencapai status negara maju. Beliau berkata ia mampu memperkenal perkhidmatan baharu, mempertingkat keberkesanan pengeluaran serta menggalak inovasi pada masa hadapan. Mahathir berkata sejak April 2019, persiapan bagi menyediakan teknologi 5G giat dilakukan dan negara dijangka dapat memulakan operasi komersialnya pada suku ketiga tahun ini. Katanya, penggunaan 5G adalah permulaan kepada usaha negara memperkukuh ekonomi bagi mencapai pertumbuhan mapan dengan sasaran setiap rakyat dapat hidup lebih selesa menjelang 2030. Mahathir juga mahu rakyat Malaysia terutamanya mereka yang berada di alam pekerjaan untuk menambah ilmu berkaitan teknologi bagi menghadapi revolusi industri.

Dasar asing dan lawatan negara

Memulakan langkahnya pada 11 dan 12 Jun 2018, Mahathir telah berucap pada Persidangan Antarabangsa Masa Hadapan Asia ke-24 di Jepun dan ini adalah lawatan rasmi pertamanya ke luar negara sejak kembali ke jawatan Perdana Menteri. Antara intipati lawatan itu adalah Malaysia, melalui Mahathir, telah memohon pinjaman Yen dari Jepun sebagai langkah menurunkan hutang Kerajaan Persekutuan yang mencecah RM1 trilion.

Tujuh belas hari kemudian, Mahathir membuat lawatan rasmi dua hari ke Indonesia, kunjungan pertama ke negara Asia Tenggara itu selepas menjadi Perdana Menteri bagi kali kedua dengan Kuala Lumpur dan Jakarta bersepakat untuk menangkis kempen negatif Eropah terhadap industri minyak sawit.

Pada bulan September 2018, Mahathir menjenguk Bandar Seri Begawan di Brunei sekaligus menjadi lawatan rasmi keduanya ke negara Asia Tenggara selepas Indonesia yang juga sebahagian daripada siri lawatan pengenalan beliau sejurus menyandang kembali jawatan Perdana Menteri.

pada bulan Oktober 2018, Mahathir melawat Thailand, jiran rapat Malaysia dan menjanjikan bahawa Kuala Lumpur akan memberikan bantuan “apa saja yang termampu” bagi menghentikan kitaran keganasan di wilayah selatan negara itu.

Usai beberapa hari kemudian, Mahathir kembali ke Jepun dan dikurniakan darjah kebesaran ‘The Grand Cordon of the Order of the Paulownia Flowers’ oleh Maharaja Jepun, satu penganugerahan darjah kebesaran tertinggi negara Jepun oleh Maharaja Akihito itu berikutan sumbangan besar Perdana Menteri dalam memperkukuhkan hubungan dua hala. Beliau adalah pemimpin ketiga Asia yang menerima anugerah berprestij ini selepas bekas Perdana Menteri Singapura mendiang Lee Kuan Yew dan bekas Perdana Menteri India Manmohan Singh.

Pada awal November 2018, Mahathir dan delegasi kerajaan menghadiri Sidang Kemuncak Asean Ke-33 di Singapura yang turut dihadiri pelbagai lapisan pemimpin dunia.Kemudian beliau turut menghadiri Sidang Kemuncak Kerjasama Ekonomi Asia Pasifik di Papua New Guinea.